Lav et referat af nedenstående tekst:

Tekst:
12 års fængsel lyder dommen på efter Vestre Landsret tirsdag stadfæstede byrettens dom mod Frederik Borregaard Eriksen fra Hjørring, som slog sin far ihjel med en hammer. Forsvarsadvokat Søren Beckermann er ærgerlig over, at nævninge fandt frem til at stadfæste dommen mod sin klient. -	Jeg er overrasket over, at intet kunne nedsætte straffen, siger han. Slået mindst 14 gange 21-årige Frederik Borregaard Eriksen blev først dømt skyldig i Retten i Hjørring 17. november sidste år, for at have slået sin far ihjel i sommeren 2020. Det skete blandt andet ved at slå ham mindst 14 gange med en hammer. Under sagen i byretten forklarede den 21-årige blandt andet, at der var tale om nødværge, og sammen med sin forsvarer forsøgte han at overbevise retten om, at der altså ikke var tale om drab. Den forklaring er nu også blevet taget op i Vestre Landsret, hvor et enigt nævningeting fandt frem til at stadfæste dommen mod den Frederik Borregaard Eriksen på 12 års fængsel. Vold ændret til manddrab Sagen tog sin begyndelse, da Nordjyllands Politi modtog en anmeldelse 24. juli 2020 om et mistænkeligt dødsfald i en villa på Lonesvej i Hjørring. Ved ankomsten fandt betjentene husets 53-årige beboer liggende død i entréen. Undersøgelser viste, at manden havde været udsat for grov vold, og nogle døgn senere blev dengang 19-årige Frederik Borregaard Eriksen anholdt og varetægtsfængslet, sigtet for vold med døden til følge. Det blev senere ændret til en tiltale for manddrab. Det skete på baggrund af, at politiet ud fra de tekniske undersøgelser og farens skader vurderede, at den unge mand den skæbnesvangre aften slog sin far adskillige gange i hovedet med en hammer, ligesom han ifølge tiltalen stak eller snittede faren flere gange på halsen med en skarp genstand. Til sidst skal sønnen have kvalt sin far med et bælte, som han strammede så hårdt om farens hals, at bæltet knækkede. Obduktionsrapporten viste, at faren blev dødeligt kvæstet under overfaldet. Han fik blandt andet påført flere kraniebrud, herunder kraniebrud med underliggende hjernekvæstelse og blødninger i hjernen. Sammen med bæltet om halsen førte det hele til, at den 53-årige mand døde.

Referat:
Tirsdag blev dommen i sagen mod Frederik Borregaard Eriksen, der havde slået sin far ihjel med en hammer, stadfæstet.